Earthbound Guest House is pragtig, stylvol en smaakvol gemeubileer. Daar is aan alles gedink en die totale opset laat jou so baie welkom voel dat jy nie wil terugkeer na jou eie huis nie. Elke kamer het 'n privaat stoep vir lekker kuier. Jy sien en hoor nie die ander gaste nie, die gastehuis is groot genoeg daarvoor. Ontbyt is heerlik en vars voorberei met vrugte, muesli en joghurt, asook die warm ontbyt: bacon, eiers, wors en gebraaide sampioene (dit wissel elke dag) en 'n heerlike muffin om saam te vat. Die tuin- en swembad-gedeelte is baie mooi en goed versorg. Dankie Marie dat jy ons tyd so aangenaam gemaak het, ek sien jou weer.